6.+Competències+que+es+desenvolupen

** Competències que es desenvolupen **

En general, el treball per projectes ajuda a desenvolupar les següents competències en l'alumnat:



(Mapa conceptual elaborat pels docents Adirà Benet, Vicent Campos i Eduard Cayuela. Extret del blog Àmbit lingüístc Sagunt (blog d'Antoni Navarro).

﻿﻿﻿ El mapa conceptual anterior és molt general i pot aplicar-se al treball per projectes en totes les etapes educatives. En el cas del material que estem analitzant, al tractar-se d'un material específic per alumnes de batxillerat, hi ha alguna diferència amb el mapa conceptual anterior en relació, sobretot, a les eines que utilitzen els alumnes per comunicar-se. Aquest ﻿material que estem analitzant, en concret, contribueix a desenvolupar en els alumnes de ﻿batxillerat ﻿les 6 competències generals descrites al currículum de l'etapa:

1. Competència comunicativa:
 * Ús de les llegües en contextos comunicatius diversos.
 * Utilització dels recursos lingüístics orals i escrits, totes les capacitats d'expressió, per poder-los aplicar a les diverses circumstàncies acadèmiques i socials, amb els objectius d'aprendre, relacionar-se i interaccionar amb el món.
 * Desenvolupar una actitud d'estimació de la creativitat implícita en l'expressió d'idees, experiències o sentiments.

2. Competència en recerca:
 * Usar els coneixements i els recursos adients per aplicar un mètode lògic i raonable per tal de trobar respostes a preguntes o per resoldre problemes rellevants que encara no s'han solucionat en el nivell i en l'àmbit adequat als coneixements, destreses i actituds que es posseeixen.
 * Construcció de la capacitat d'elegir amb criteri propi, d'imaginar projectes i de portar endavant les accions necessàries per desenvolupar les opcions i els plans, en el marc dels projectes individuals o col·lectius. amb responsabilitat, rigor i perseverança.
 * Desenvolupar una capacitat creativa i de recerca per imaginar projectes i desenvolupar-los amb l'ús de les tècniques adequades amb autonomia i amb l'orientació i guia del professorat.

3. Competència en la gestió i el tractament de la informació:
 * Utilitzar recursos per trobar, reunir, seleccionar i analitzar informacions procedents de fonts diverses i en diferents suports, tant en l'àmbit acadèmic com en la vida quotidiana.
 * Distingir entre els diferents tipus de fonts i suports i de fer ús de les biblioteques tradicionals o electròniques, incloent-hi les destreses de cerca d'informació a les xarxes de tota mena (Internet i intranets).
 * Valorar si la informació obtinguda és pertinent d'acord amb les preguntes formulades o en funció dels objectius proposats, com la facultat de convertir-la en coneixement.

4. Competència digital:
 * Utilitzar en situacions singulars diverses, de caràcter acadèmic, social o personal, el conjunt de capacitats i destreses derivades dels coneixements teòrics i pràctics bàsics de la societat de la informació, de la seva cultura i dels seus productes, així com de les bones pràctiques del seu entorn.
 * Orientar els esforços d'aprenentatge per mobilitzar-ne els recursos derivats de la seva adquisició, tant en l'ús estrictament operacional (obtenir informació i comunicar-la) com també en una utilització productora de coneixement o de productes culturals.
 * Introduir-se en els entorns no presencials de la comunicació digital i potenciar-los, afavorint la comunicació personal i també la interacció i la cooperació.
 * Iniciar la creació de petites comunitats de treball no presencial que permetin compartir coneixement sempre a partir de bones pràctiques i de conductes ètiques en el seu ús.

5. Competència personal i interpersonal:
 * Treballar en entorns col·laboratius, a partir de l'autoconeixement i el coneixement dels altres.
 * Adquirir flexibilitat i versatilitat per poder adaptar-se a entorns d'aprenentatge canviants:
 * mostrar autocontrol, creativitat i esperit emprenedor;
 * saber treballar en equip i disposar d'habilitats dialògiques i de mediació i,
 * exercir la ciutadania activa, és a dir, actuar amb compromís per millorar l'entorn des de la seva acció individual.
 * Desenvolupar la capacitat d'autocontrol emocional i de superació de les pròpies limitacions, la sensibilitat per captar i interpretar estímuls, l'esperit emprenedor per posar a la pràctica accions, la capacitat de treballar en equip i de reflexionar sobre la pròpia pràctica, que ha de contribuir a la millora de la societat.

6. Competència en el coneixement i la interacció amb el món:
 * Posar en joc els coneixements adquirits per enfrontar-se a la comprensió integral i integrada del món natural, social i cultural, a fer-se preguntes sobre el seu funcionament, a aplicar el coneixement a la resolució de problemes plantejats i a fer servir els aprenentatges més eficaços per donar resposta a les situacions, independentment de la disciplina de què provinguin.
 * Utilitzar diferents sabers escolars, referits, d'una banda, al món físic i a la interacció entre les persones i la naturalesa; i d'una altra, a la societat i als valors de la ciutadania, que tenen per objecte la comprensió i interacció amb la societat i el món on es viu i es creix, per tal de dirigir reflexivament les accions cap a la seva millora.